Star Wars: Skeleton Crew

Star Wars: Skeleton Crew on yhdysvaltalainen Jon Wattsin ja Christopher Fordin luoma Disney+-tilausvideopalvelussa julkaistava kasvutarina ja tieteisfiktiosarja, joka sijoittuu George Lucasin luomaan Tähtien sota -universumiin. Sarjan tapahtumat sijoittuvat The Mandalorianin kolmannen tuotantokauden tapahtumien jälkeiseen aikaan.

Watts esitteli vuoden 2022 Lucasfilmille hänen ja Fordin yhteisen Amblin Entertainmentin elokuvien inspiroimasta Tähtien sota -universumiin sijoittuvasta kasvutarinaelokuvasta. Se julkistettiin virallisesti vuoden 2022 Star Wars Celebration -tapahtumassa, ja Jude Law’n paljastettiin esittävän sarjan aikuista päähenkilöä. Kuvaukset alkoivat syyskuussa 2022 ja ne saatiin päätökseen tammikuussa 2023. Ravi Cabot-Conyers, Kyriana Kratter, Robert Timothy Smith ja Ryan Kiera Armstrong paljastettiin sarjan nuorten päähenkilöiden esittäjiksi vuoden 2023 Star Wars Celebrationissa.

Skeleton Crew koostuu kahdeksasta jaksosta, jotka tullaan julkaisemaan Disney+:aan alkuvuodesta 2024 alkaen.

Näyttelijät

Päärooleissa

Sivurooleissa

Jaksot 

|}

Tuotanto

Kehitys 
Helmikuussa 2022, Production Weekly paljasti, että Tähtien sodasta on tekeillä tuntematon Disney+-sarja. Myöhemmin raportoitiin, että Jon Wattsia harkittiin yhdeksi sarjan ohjaajista, Jon Favreaun tullessa olemaan yksi sen vastaavista tuottajista, luotuaan aiemmin Disney+-sarjan The Mandalorian (2019–). Toukokuussa paljastettiin, että Watts itse oli sarjan luoja yhdessä hänen kanssaan käsikirjoituksia usein tehneen Christopher Fordin kanssa. Kaksikko toimii myös sarjan vastaavina tuottajina ja Ford yhtenä sarjan käsikirjoittajista. Sarjan paljastettiin sijoittuvan samoihin aikoihin The Mandalorianin ja sen spin-offien, The Book of Boba Fettin (2021–2022) ja Ahsokan (2023), kanssa, tarinan tullessa olemaan ”galaktinen versio klassisista [Amblin Entertainmentin] kasvutarinaelokuvista 1980-luvulta”.

Toukokuun lopussa, Star Wars Celebration -tapahtumassa, sarjan viralliseksi nimeksi paljastettiin Star Wars: Skeleton Crew. Niin kuin Favreaun luomien sarjojen kohdalla, Dave Filonin vahvistettiin olevan yksi sarjan vastaavista tuottajista. Sarjan vastaaviin tuottajiin kuului myös Lucasfilmin johtaja Kathleen Kennedy, joka selitti Wattsin esitelleen hänelle idean Tähtien sota -sarjasta, jonka inspiraationa toimi Amblinin elokuva Arkajalat (1985). Kennedy oli aikoinaan toiminut kyseisen elokuvan vastaavana tuottajana, ja kertoi Skeleton Crew’n saaneen alkunsa ”halusta kertoa vastaavanlainen tarina avaruudessa”.

Maaliskuussa 2023 paljastettiin, että sarjan ohjaajiin kuuluvat Wattsin lisäksi myös Daniel Kwan ja Daniel Scheinert sekä David Lowery. Kuukautta myöhemmin, vuoden 2023 Star Wars Celebrationissa, Jake Schreierin, Bryce Dallas Howardin ja Lee Isaac Chungin paljastettiin myös ohjaavan jaksoja sarjaan.

Roolijako 
Helmikuussa 2022 raportoitiin, että sarjaan etsittiin neljää teini-ikäistä ja yhtä 30-40 -vuotiasta näyttelijää pääosan esittäjiksi. Teini-ikäisten näyttelijöiden roolivalinta oli vielä kesken, kun toukokuun lopussa, Jude Law valittiin aikuispääosan esittäjäksi. Huhtikuussa 2023, kyseisen vuoden Star Wars Celebrationissa paljastettiin, että Ravi Cabot-Conyers, Kyriana Kratter, Robert Timothy Smith ja Ryan Kiera Armstrong olivat valittu sarjan nuorten päähenkilöiden esittäjiksi. Samalla paljastettiin, että Kerry Condon ja Tunde Adebimpe näyttelevät myös sarjassa.

Kuvaukset 
Kuvaukset alkoivat syyskuun 2022 alussa, Manhattan Beach Studiosin tiloissa, Los Angelesin piirikunnassa, Sean Porterin toimiessa sarjan kuvaajana. Kuvaukset saatiin päätökseen 22. tammikuuta 2023.

Julkaisu 
Star Wars: Skeleton Crew koostuu kahdeksasta jaksosta, jotka tullaan julkaisemaan Disney+:aan alkuvuodesta 2024 alkaen. Sarja oli alun perin tarkoitus julkaista vuoden 2023 lopulla.

Lähteet

Aiheesta muualla 

Star Wars: Skeleton Crew Wookieepediassa 

2020-luvun yhdysvaltalaiset scifi-sarjat
Disney+-alkuperäissarjat
Tähtien sota
Elokuviin perustuvat televisiosarjat